7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 8 της 31 Δεκ. 1974/13 Ιαν. 1975 (ΦΕΚ Α΄  4) Περί του αριθμού των προς παλιννόστησιν προσώπων, άτινα υποχρεούται να παραλαμβάνη ο πλοίαρχος ελληνικού πλοίου και των υποχρέων καταβολής των αντιστοίχων δαπάνων. Έχοντες υπ’ όψει: 1.Τας διατάξεις α)του άρθρ. 4 του Νόμ. 6002/1934 «περί προστασίας των ανέργων ναυτικών θαλάσσης και των οικογενειών αυτών» (ΦΕΚ 371/Α΄ 1934), β)του άρθρ. 112 του Ν.Δ. 187/1973 «περί Κώδικος Δημοσίου Ναυτικού Δικαίου» (ΦΕΚ 261 Α΄/175/1973 Ν.Δ/τος «περί Υπουργικού Συμβουλίου και Υπουργείων» (ΦΕΚ 230 Α΄/1973). 2.Την από 19.8.1974 γνωμοδότησιν του Συμβουλίου Εμπορικού Ναυτικού. 3.Την υπ’ αριθ. 659/1974 γνώμην του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Σελ. 118,448 Τεύχος 555-Σελ.2 Άρθρ.1.-1.Ο αριθμός των ελλήνων πολιτών, ναυτικών ή μη, τους οποίους ο πλοίαρχος υπό ελληνικήν σημαίαν πλοίου, υποχρεούται να παραλαμβάνη προς παλιννόστησιν, ορίζεται εις δύο μεν προκειμένου περί επιβατηγών πλοίων, εις ένα δε προκειμένου περί φορτηγών. 2.Αναγκαίαν προϋπόθεσιν της τοιαύτης υποχρεώσεως συνιστούν: α)Το δρομολόγιον του πλοίου εις τους λιμένας προσεγγίσεως ή τελικού προορισμού του οποίου εφ’ όσον δεν περιλαμβάνεται ελληνικός λιμήν, να περιλαμβάνεται τουλάχιστον λιμήν η εκ του οποίου μέχρις της Ελλάδος εν συνεχεία προώθησις των ούτω παλιννοστουμένων να καθίσταται πλέον ευχερής. β)Η κατά τους ισχύοντας κανονισμούς καταλληλότης του πλοίου, εφ’ όσον πρόκειται περί φορτηγού, προς μεταφοράν επιβατών. Άρθρ.2.-1.Προκειμένου περί μη ναυτικών, αι δαπάναι της τοιαύτης παλιννοστήσεως, αι αφορώσαι εις το αντίτιμον του εισιτηρίου και εις την κατά την διάρκειαν του ταξιδίου διατροφήν αυτών επί του πλοίου, βαρύνουν το ίδιον το πλοίον, ουδεμία δε εκ της αιτίας αυτής αποζημίωσις ή άλλη χρηματική παροχή οφείλεται. 2.Προκειμένου περί ναυτικών αι ανωτέρω δαπάναι ως και πάσα ετέρα αναγκαία και συναφής προς την παλιννόστησιν τοιαύτη, βαρύνουν τον Οίκον Ναύτου. Αι δαπάναι αύται, εφ’ όσον η παλιννόστησις πραγματοποιείται δια φορτηγού πλοίου, υπολογίζονται κατ’ αναλογίαν προς τας αντιστοιχούσας τοιαύτας εις παρεμφερείς δρομολογιακάς γραμμάς εξυπηρετουμένας δι’ επιβατηγών πλοίων. Άρθρ.3.-1.Ναυτικός παλιννοστούμενος κατά τας διατάξεις του παρόντος οφείλει προ της παλιννοστήσεώς του να υπογράψη και παραδώση εις τον πλοίαρχον του πλοίου δήλωσιν περί εκχωρήσεως εις τον Οίκον Ναύτου παντός δικαιώματός του πηγάζοντος εκ των περί παλιννοστήσεως διατάξεων του Κ.Δ.Ν.Δ. και βαρύνοντος το πλοίον εκ του οποίου απελύθη ή εγκατελείφθη. 2.Η δήλωσις αύτη υποβάλλεται υπό του Πλοιάρχου του παλιννοστήσαντος τους ναυτικούς πλοίου, προς τον Οίκον Ναύτου, αποτελεί δε απαραίτητον προϋπόθεσιν αναγνωρίσεως και καταβολής των δαπανών παλιννοστήσεως. 19.Α.ν.7 Κώδικας Δημόσιου Ναυτικού Δικαίου 